
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,993 στρεμμάτων, στη θέση Μά¬ 


κρη Μεγαλόχαρης; .. 1 

Κήρυξη αναδασωτέας έκτασης 3,571 στρεμμάτων, στη θέση «Χού- 
νες» περιφ. κοινότητας Σέσκλου Νομού Μαγνησίας. 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Αναγκαστική απαλλοτρίωση ακινήτων στην «Ραμνούντα» Αττικής 


για αρχαιολογικούς σκοπούς. 3 

Αναγκαστική απαλλοτρίωση ακινήτου για αρχαιολογικούς σκοπούς 
στο Λέχαιο Κορινθίας. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αναγνώριση ιδιωτικής παρόδου της οδού Μεσσηνίας - Αρκαδίας 
Ο.Τ. Γ. 197 στο Άργος ότι υπάρχει πριν το έτος 1923. .. 5 
Αναγνώριση ιδιωτικής παρόδου της οδού Μπουμπουλίνας στο Ο.Τ. 

4α στο Άργος ότι υπάρχει πριν το έτος 1923. 6 

Καθορισμός χρήσης παραχωρούμενης κοινοτικής έκτασης, στο 
αγρόκτημα Κουλούρας Ν. Ημαθίας για εγκατάσταση βιοτεχνίας 

παραγωγής θερμοηχομονωτικών κουφωμάτων. . 7 

Κατηγοριοποίηση καθορισμός ορίων και όρων δόμησης των οικι¬ 
σμών ΕΤΑΣ ΚΑΙ ΚΑΛΑΜΑΡΑ (επαρ. ΜΕΣΣΗΝΗΣ).8 

Περί αναγνωρίσεως της ιδιωτικής οδού στο Ο.Τ. 170 του Ρ.Σ. 
Μεσσήνης ότι υπάρχει πριν από το έτος 1923. 9 

ΑΝΑΚΟΙΝΩΣΕΙΣ 

Παρακατάθεση οριστικής αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο πόλεως Πατρών 
για την διαπλάτυνση της Ε.Ο Πατρών - Τριπόλεως από Εργατι¬ 
κές κατοικίες Ταραμπούρα έως συνάντηση, με την οδό Αυλώ- 
νος.10 


Ανακοίνωση καταβολής αποζημιώσεως προσκύρουμένων οικοπεδι- 
κών τμημάτων.11 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4108 (1) 

Κήρυξη αναδασωτέας έκτασης 0,993 στρεμμάτων, στη θέση Μαυρή 
Μεγαλόχαρης. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικώτερα: α) του άρθρου 117 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικώτερα: α) του άρθρου 41 παρ. 1, β) του άρθρου 38 παρ. γ) άρ¬ 
θρο 34 παρ. 4. 

4. Τις δ/γές του Υπουργείου Γεωργίας: α) 160417/1180/ 
8.7.1980, β) 182447/3049/24.9.1980. 

5. Την πρόταση της Δ/νσης Δασών Άρτας για την κήρυξη αναδασω¬ 
τέας της έκτασης που παράνομα αποψιλώθηκε, αποφασίζουμε: 

Κηρύσσουμε αναδασωτέα, με σκοπό την αποκατάσταση της βλάστη¬ 
σης η οποία καταστράφηκε από την αποψίλωση (6) έκταση, εμβαδού 
(7) 0,993 στρεμμάτων που βρίσκεται στη θέση Μάκρη. 

Προσδιορίζεται από τα στοιχεία ΑΒΓΔ και ΑΒΓΔΕ και έχει όρια: 
Ανατολικά, Δυτικά, Βόρεια, Νότια, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 
Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 9 Νοεμβρίου 1990 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

Αριθ. 2419 (2) 

Κήρυξη αναδασωτέας έκτασης 3,571 στρεμμάτων, στη θέση «Χοϋνες» 
περιφ. κοινότητας Σέσκλου Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/53 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70». 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας. 

α) 160417/1180/8.7.1980, β) 182447/3049/24.9.1980. 

5. Την 4971/1.11.1990 πρόταση του δασαρχείου Βόλου με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την 14650/87 απόφαση του Νομάρχη Μαγνησίας με την οποία 
μας ανέθεσε την αρμοδιότητα να υπογράφουμε τις αποφάσεις κηρύξεως 


των εκτάσεων ως αναδασωτέων. 

Κηρύσσουμε αναδασωτέα με σκοπό τη διατήρηση του χαρακτήρα 
της ως δασικής και την αποκατάσταση με φυσική αναγέννηση της έκτα¬ 
σης που εκχερσώθηκε παράνομα τη Δημόσια δασική έκταση εμβαδού 
τριών στρεμμάτων και πεντακοσίων εβδομήντα ένα τετρ. μέτρων που 
βρίσκεται στη θέση «Χούνες» Σέσκλους και προσδιορίζεται από τα στοι¬ 
χεία Α,Β,Γ,Δ,Ε,Ζ,Α. και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Αμυγδαλεώνας εκχερσωτού 
όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 7 Νοεμβρίου 1990 

Με εντολή Νομάρχη 
Ο Διευθυντής Δασών 
Μ. ΕΦΕΝΤΑΚΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1530 (3) 

Αναγκαστική απαλλοτρίωση ακινήτων στην «Ραμνούντα» Αττικής για 
αρχαιολογικούς σκοπούς. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ/τος 139 «περί αρμοδιότη¬ 
τας των Νομαρχών προς κήρυξιν αναγκαστικών τινών απαλλοτριώ¬ 
σεων». 

2. Τις διατάξεις του άαρθρου 1 του Νόμου ΒΡΞΖ/1983 σε συνδυα¬ 
σμό με το άρθρο 17 του Ν.Δ. 1521/1942 «περί αναγκαστικής απαλλο- 
τριώσεως ακινήτων προς συντήρησιν ή ανεύρεσιν αρχαιοτήτων». 

3. Τη σύμφωνη γνώμη του Κεντρικού Αρχαιολογικού Συμβουλίου 
που εκφράστηκε με την αριθ. 21/89 πράξη του. 

4. Το αριθ. Φ. 364/40323/10.10.1990 έγγραφο του Υπουργείου 
Πολιτισμού και Επιστημών, αποφασίζουμε: 

Κηρύσσουμε την αναγκαστική απαλλοτρίωση, λόγω δημόσιας ωφέ¬ 
λειας, εκτάσεως 690,00 μ2, που βρίσκεται στη θέση «Ραμνούντα Αττι¬ 
κής, για αρχαιολογικούς σκοπούς και ειδικώτερα για την προστασία, 
συντήρηση και ανάδειξη του αρχαιολογικού χώρου Ραμνούντα. 

Στην απαλλοτριούμενη έκταση δικαιώματα προβάλλει ο Ευάγγελος 
Χρυσίνας. 

Η απαλλοτριούμενη έκταση φαίνεται με τα στοιχεία 4δ στο κτηματο- 
λογικό πίνακα του μηχανικού Θ Καλαμπάκου που θεωρήθηκε την 
20.3.1990 από τον Δ/ντή Αποτυπώσεων και Συντηρήσεως κτιρίων 
του Ταμείου Αρχαιολογικών Πόρων και Απαλλ/σεων. 

Στην απαλλοτριούμενη έκταση δικαιώματα προβάλλει ο Ευάγγελος 
Χρυσίνας. 

Η απαλλοτρίωση κηρύσσεται υπέρ του Ελληνικού Δημοσίου με δαπά¬ 
νες του Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χολαργός, 13 Νοεμβρίου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

-♦- 

Αριθ. 2117 (4) 

Αναγκαστική απαλλοτρίωση ακινήτου για αρχαιολογικούς σκοπούς στο 

Λέχαιο Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις (α) του ΝΔ 797/71 «περί αναγκαστικών απαλλοτρι¬ 
ώσεων και (β) του άρθρου 1 του Ν. ΒΡΞΖ/1893 «περί αναγκαστικής 
απαλλοτρίωσης ακινήτων για συντήρηση ή ανεύρεση αρχαιοτήτων». 

2. Την Φ. 93/40324/10.10.1990 πρόταση κηρύξεως (αναγκαστι¬ 
κής απαλλοτρίωσης του Υπουργείου Πολιτισμού. 

Την 39/89 πράξη του Κεντρικού Αρχαιολογικού Συμβουλίου με την 
οποία αποφασίστηκε η αναγκαστική απαλλοτρίωση ακινήτου που βρί¬ 
σκεται στο Λέχαιο Κορινθίας για αρχαιολογικού σκοπούς, αποφασί¬ 
ζουμε: 

Κηρύσσουμε αναγκαστική απαλλοτρίωση για λόγους αρχαιολογι¬ 


κούς και ειδικώτερα για συντήρηση και ανάδειξη του Αρχαίου Λιμανιού 
Λεχαίου ακινήτου που βρίσκεται στο Λέχαιο Κορινθίας, που έχει έκταση 
12126 μ2 και φαίνεται με τα στοιχεία ΑΒΓΔΕΖΗΘΙΚΛΜΝΞΟ 
Π Α στο κτηματολογικό διάγραμμα και τον επ’ αυτού κτημαλογικό πί¬ 
νακα Μηχανικού Σ. Αγγελή θεωρημένο την 28.6.90 από τον Διευθυντή 
Αποτυπώσεων και Συντηρήσεως Κτιρίων του Τ.Α.Π.Α. 

Για την έκταση αυτή προβάλλουν δικαιώματα κυριότητος οι ΑΦΟΙ 
ΛΟΥΜΠΑ. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 13 Νοεμβρίου 1990 

Ο Νομάρχης 
ΗΛΙΑΣ ΑΝΔΡΑΚΑΚΟΣ 

-ψ- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1196 (5) 

Αναγνώριση ιδιωτικής παρόδου της οδού Μεσσηνίας - Αρκαδίας στο 
Ο.Τ. Γ. 197 στο Άργος ότι υπάρχει πριν το έτος 1923. 

Η ΝΟΜΑΡΧΗΣ ΑΡΓΟΛΙΔΟΣ 

Σύμφωνα με 

I. Διατάξεις: 

α) Της παρ. 4 του άρθρου 20 του Ν. 17.7.1923 Ν.Δ/τος «Περί σχε¬ 
δίων Πόλεων, κωμών και συνοικισμών του Κράτους και ανεγέρσεως 
αυτών». 

β) Του Ν. 3200/55 «Περί Διοικητικής Αποκεντρώσεως» όπως έχει 
συμπληρωθεί και τροποποιηθεί μεταγενέστερα με το Ν. Διάταγμα 532/ 
70. 

γ) Τον Β.Δ. 712/70 «Περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων» που εκδόθηκε σε εκτέλεση 
του 532/70 Ν.Δ/τος, όπως αυτά τροποποιήθηκαν και συμπληρώθη¬ 
καν με το Β.Δ/γμα 677/71 και 198/72. 

II. Την από 25.4.90 αίτηση κληρονόμων Ιωάννου Χαντέλη με την 
οποία ζητούν την Έκδοση απόφασης για πάροδο της Οδού Μεσσηνίας - 
Αρκαδίας στο Άργος που έχει σχηματιστεί πριν από το έτος 1923. 

III. Το αριθ. 271/1919 συμβόλαιο, συμβολαιογράφου Άργους Νι¬ 
κολάου Β. Οικονομοπούλου. 

IV. Το από 25.5.1990 Πρακτικό Συμβουλίου ΣΧΟΠ Ν. Αργολίδος, 
αποφασίζουμε: 

Αναγνωρίζουμε ότι η πάροδος της οδού Μεσσηνίας - Αρκαδίας που 
έχει σχηματιστεί με ιδιωτική Πρωτοβουλία, προϋπήρχε του από 
17.7.1923 Ν.Δ/τος, μετά την ισχύ του οποίου δεν έγινε καμιά αύξηση 
του αρχικού Κοινόχρηστου χώρου. 

Η ανωτέρω πάροδος βρίσκεται μέσα στο εγκεκριμένο σχέδιο της Πό¬ 
λης Άργους Ο.Τ. Γ 197 όπως φαίνεται στο από τον Απρίλη 1990 το¬ 
πογραφικό διάγραμμα του Μηχανικού Πέτρου Ψαρρού με στοιχεία το 
οποίο έχει θεωρηθεί από το Συμβούλιο Σ.Χ.Ο.Π. Ν. Αργ/δος. 

Η απόφαση να δημοσιευθεί στην Εφημερίδα της Κυβερνήσεως. 

Άργος 18 Οκτωβρίου 1990 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΥ 

Αριθ. 2299 (6) 

Αναγνώριση ιδιωτικής παρόδου της οδού Μπουμπουλίνας στο Ο.Τ. 4α 
στο Άργος ότι υπάρχει πριν το έτος 1923. 

Η ΝΟΜΑΡΧΗΣ ΑΡΓΟΛΙΔΟΣ 

Σύμφωνα με 

1. Διατάξεις: 

α) Της παρ. 4 του άρθρου 20 του από 17.7.1923 Ν.Δ/τος «Περί 
σχεδίων Πόλεων, κωμών και συνοικισμών του Κράτους και ανεγέρσεως 
αυτών». 

β) Του Ν. 3200/55 «Περί Διοικητικής Αποκεντρώσεως» όπως έχει 
συμπληρωθεί και τροποποιηθεί μεταγενέστερα με το Ν. Διάταγμα 532/ 
70. 

γ) Τον Β.Δ. 712/70 «Περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων» που εκδόθηκε σε εκτέλεση 
του 532/70 Ν.Δ/τος, όπως αυτά τροποποιήθηκαν και συμπληρώθη¬ 
καν με το Β.Δ/γμα 677/71 και 198/72. 

2. Την από 1.6.89 αίτηση Μαρίας Μπεκιάρη με την οποία ζητούν 
την έκδοση απόφασης για πάροδος της οδού Μπουμπουλίνας που έχει 
σχηματιστεί πριν από το έτος 1923. 

3. α) Το αριθ. 22276/1929 συμβόλαιο, συμβολαιογράφου Άργους 


Ευαγγέλου Δημ. Κιτσοπούλου. 

β) Το αριθ. 26606/23.10.1945 συμβόλαιο, συμβολαιογράφου Άρ¬ 
γους Παν. Διδασκαλοπούλου. 

4. Το από 28.9.1990 Πρακτικό Συμβουλίου Σ.Χ.Ο.Π. Ν. Αργολί¬ 
δας, αποφασίζουμε: 

Αναγνωρίζουμε ότι η πάροδος της οδού Μπουμπουλίνας που έχει 
σχηματιστεί με ιδιωτική Πρωτοβουλία, πρόϋπήρχετου από 17.7.1923 
Ν.Δ/τος, μετά την ισχύ του οποίου δεν έγινε καμιά αύξηση του αρχικού 
Κοινόχρηστου χώρου. 

Η ανωτέρω πάροδος βρίσκεται μέσα στο εγκεκριμένο σχέδιο της Πό¬ 
λης Άργους Ο.Τ. 4α όπως φαίνεται στο από τον Απρίλη 1989 τοπο¬ 
γραφικό διάγραμμα του Πολιτικού Μηχανικού Δημητρίου Αποστολίδη 
με στοιχεία το οποίο έχει θεωρηθεί από το Συμβούλιο Σ.Χ.Ο.Π. Ν. Αρ¬ 
γολίδας. 

Η απόφαση να δημοσιευθεί στην Εφημερίδα της Κυβερνήσεως. 

Άργος 18 Οκτωβρίου 1990 
Η Νομάρχης 

ΑΛΕΞΑΝΔΡΑ ΒΑΚΑΛΟΓΛΟΥ 

Αριθ. οιχ. 281 ΕΠΑ (7) 

Καθορισμός χρήσης παραχωρούμενης κοινοτικής έκτασης, στο αγρό¬ 
κτημα Κουλούρας Ν. Ημαθίας για εγκατάσταση βιοτεχνίας παρα¬ 
γωγής θερμοηχομονωτικών κουφωμάτων. 

Η ΝΟΜΑΡΧΗΣ.ΗΜΑΘΙΑΣ 
Έχοντας υπόψη: 

1. Τις διατάξεις του Ν. 1512/85 (ΦΕΚ 4Α/85) «Τροποποίηση και 
συμπλήρωση πολεοδομικών διατάξεων...» και ειδικότερα το άρθρο 5 
παρ. 1 αυτού. 

2. Την αρ. 56/1990 απόφαση του Κοινοτικού Συμβουλίου Κουλού¬ 
ρας. 

3. Το αρ. πρωτ. 11913/31.8.90 έγγραφο της Δ/νσης Εσωτερικών 
της Νομαρχίας Ημαθίας. 

4. ΤΗν από 23.10.1990 γνωμοδότηση του Συμβουλίου ΧΟΠ του 
Νομού Ημαθίας, όπως αυτή διατυπώνεται στο (10ο) δέκατο πρακτικό, 
πράξη (2η) δεύτερη, αποφασίζουμε: 

Χαρακτηρίζουμε την υπό στοιχεία Β, Γ, Δ, Ε, Ζ, Η, Β κοινοτική 
έκταση, εμβαδού 6193,5 τ.μ. που αποτελεί τμήμα του υπ’ αριθ. 774 
αγροτεμαχίου του αγροκτήματος ΚΟΥΛΟΥΡΑ του Ν. Ημαθίας, όπως 
αυτή εμφανίζεται στο υπό κλίμακα 1:500 συνημμένο τόπογραφικό διά¬ 
γραμμα, που συνοδεύει την παρούσα και αποτελεί αναπόσπστο τμήμα 
της, σαν χώρο για εγκατάσταση βιοτεχνίας παραγωγής θερμοηχομο¬ 
νωτικών κουφωμάτων. 

Μετά τη δημοσίευση ακριβές αντίγραφο του διαγράμματος που την 
συνοδεύει να αναρτηθεί για 15 ημέρες στον πίνακα ανακοινώσεων του 
ΤΠ-ΠΕ Ν. Ημαθίας. ’ 

Η παρούσα να δημοσιευθεί στην Εφημερίδα της Κυβερνήσεως και η 
ισχύς της αρχίζει από την ημέρα δημοσίευσης. 

Βέροια, 5 Νοεμβρίου 1990 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΥ . 

, ■ -- 4 -- 

Αριθ. 7785/2024 (8) 

Κατηγοριοποίηση καθορισμός ορίων και όρων δόμησης των οικισμών 
ΕΥΑΣ ΚΑΙ ΚΑΛΑΜΑΡΑ (επαρ. ΜΕΣΣΗΝΗΣ). 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Το Π.Δ/γμα 24.4.85 (ΦΕΚ 181Δ/3.5.85) με θέμα «Τρόπος κα¬ 
θορισμού ορίων οικισμών της χώρας μέχρι 2.000 κατοίκους, κατηγο¬ 
ρίες αυτών και καθορισμός όρων και περιορισμών δόμησής τους, όπως 
τροποποιήθηκε με Π.Δ. 14:2;87 (ΦΕΚ 133/23.2.1987) και 
25.4.1989 (ΦΕΚ 293Δ/16.5.1989). 

2. Την 321/147/22.1.90 (ΦΕΚ 50Δ/5.2.90) απόφαση Νομάρχη 
Μεσσηνίας «καθορισμός γραμμής δόμησης και καθορισμός πλάτους 
δρόμων από κατάτμηση οικοπέδων, σε οικισμούς Ν. Μεσσηνίας που 
ισχύει το Π.Δ. 24.4.1985. 

3. Την υπ’ αριθ. Γ4δ/15883/1903 κοινή απόφαση Υπουργών 
Προεδρίας και Περιβάλλοντος Χωροταξίας και Δημοσίων Έργων. 

4. Την απογραφή οικισμών και πληθυσμού του Ν. Μεσσηνίας έτους 
1981 της Ε.Σ.Υ.Ε. 

5. Την μελέτη των «Ανοιχτών πόλεων» που εκπονήθηκε από ομάδα 
μελετητών για τους οικισμούς ΕΥΑ ΚΑΙ ΚΑΛΑΜΑΡΑ, σύμφωνα με τις 
προδιαγραφές και τις οδηγίες πο δόθηκαν κατά καιρούς. 

6. Την απόφαση του κοινοτικού Συμβουλίου για τους οικισμούς Εύας 
και Καλαμαρά Αρ. Αποφάσεων: 8/86 Κοινοτ. Συμβ. Εύας και 10/90 
Κοινοτ. Συμβ. Καλαμαρά. 

7. Την γνώμη του Συμβουλίου ΧΟΠ με αρ. πρακτικού 4ο/31.8.90 
(θέμα 6ο), για τα όρια, τήν κατηγοριοποίηση και για τον καθορισμό 
όρων δόμησης των οικισμών, αποφασίζουμε: 

1. Καθορίζουμε τα όρια των οικισμών όπως αυτά φαίνονται στο θεω¬ 
ρημένο από την Προϊστάμενη ΤΠ και Π.Ε Ν. Μεσσηνίας διάγραμμα οι¬ 
κισμού, σε κλίμακα 1:5.000 που συνοδεύει την απόφαση. 

2. Εγκρίνουμε την κατηγοριοποίηση των οικισμών. 

Θέση στο χώρο: (Α3) ούτε περιαστικός, παραλιακός ή τουριστικός. 
Βαθμός Προστασίας: (Β3) Αδιάφοροι 
Δυναμικότητα: (Γ2) Στάσιμοι 
Βαθμός Διασποράς: (Δ1) Συνεκτικοί 

Μέγεθος: ΕΥΑ: (Ε2) Μεσαίος - ΚΑΛΑΜΑΡΑΣ (Ε1) Μικρός. 


3. Εγκρίνουμε ως γενικούς όρους δόμησης: 

Αρτιότητα: 500 τ.μ. 

Συντελεστής δόμησης: Σύμφωνα με αρθ. 5 Π.Δ. 24.4.85 όπως έχει 
τροποποιηθεί. Παρεκκλίσεις αρτιότητας - ποσοστό κάλυψης - Σύστημα 
δόμησης - Μέγιστο ύψος κτιρίου: Σύμφωνα με το άρθρ. 5 του Π.Δ. 
24.4.85 (ΦΕΚ 181Δ/3.5.85) όπως τροποποιήθηκε μεταγενέστερα. 

4. Εγκρίνουμε ως ειδικούς όρους δόμησης: 

Στέγες: μονόρριχτες 30%, δίρριχτες, ή τετράρριχτες 30%-40%. 
Επικάλυψη με κεραμίδι γενικά. 

Εξώστες ή ημιυπαίθριοι χώροι: Απαγορεύονται οι περιμετρικοί και 
συνεχόμενοι εξώστες, ή ημιυπαίθριοι χώροι που δεν αντιστοιχούν σε 
ανοίγματα και δεν έχουν λειτουργική εξάρτηση από την κυρίως οικο¬ 
δομή. Μέγιστο πλάτος εξώστη 1,20μ. Στηθαίο, κιγκλίδωμα και υλικά 
ελεύθερα. 

5. Εγκρίνουμε τον καθορισμό γραμμής δόμησης: 

Καθορίζεται γραμμή δόμησης και πλάτος δρόμων από κατάτμηση, 

σύμφωνα με το Π.Δ. 24.4.85 (ΦΕΚ 181Δ/3.5.85) όπως τροποποιή¬ 
θηκε μεταγενέστερα και την 321/147/22.1.90 (ΦΕΚ 50Δ/ 
5.2.1990) απόφαση Νομάρχη Μεσσηνίας. 

Πριν από κάθε κατάτμηση οικοπέδων, εντός των ορίων των οικι¬ 
σμών, πρέπει να εγκρίνεται το σχετικό τοπογραφικό Δ/μμα από το 
τμήμα Πολεοδομίας και Πολεοδομικών Εφαρμογών Μεσσηνίας, ώστε' 
να εξαφαλίζεται η συνέχεια των υπαρχόντων κοινοχρήστων χώρων και 
η δυνατότητα μελλοντικής ενσωμάτωσής τους στο κυκλοφοριακό δί¬ 
κτυο του οικισμού. 

6. Κατά τα λοιπά ισχύει το Π.Δ. 24.4.1985 (ΦΕΚ 181/3.5.85) 
όπως τροποποιήθηκε με τα Π.Δ. 14.2.1987 (ΦΕΚ 133Δ/23.2.1987) 
και 25.4.1989 (ΦΕΚ 293Δ/16.5.1989). 

7. Η απόφαση αυτή να δημοσιευθεί στην Εφημερίδα της Κυβερνή¬ 
σεως. .. ·. 

Μετά την δημοσίευση της απόφασης αυτής στην Εφημερίδα της Κυ¬ 
βερνήσεως, θα γίνει ανάρτηση των διαγραμμάτων στο Γραφείο ΕΠΑ 
του ΤΠ και ΠΕ Καλαμάτας για διάστημα 15 ημερών. Ο αριθμός δια¬ 
γραμμάτων είναι ένα (1) και η κλίμακα αυτού 1:5.000. 

Η απόφαση αυτή ισχύει από την ημερομηνία που θα δημοσιευθεί στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 30 Οκτωβρίου 1990 

; Ο. Νομάρχης 
ΠΕΤΡΟΣ ΜΠΡΑΙΜΗΣ 

- ♦ - 

Αριθ. 7805/1939 (9) 

Περί αναγνωρίσεως της ιδιωτικής οδού στο Ο.Τ. 170 του Ρ.Σ. Μεσσή¬ 
νης ότι υπάρχει πριν από το έτος 1923. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) της παρ. 4 του άρθρου 20 του,από 17.7.23 Ν.Δ/τος «περί σχε-, 
δϊων πόλεων, κωμών και συνοικισμών του Κράτους και ανεγέρσεως αυ¬ 
τών». 

β) του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) το 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 532/70 Ν.Δ., όπως αυτά τροποποιήθηκαν και συμπληρώθηκαν με 
τα 677/71 και 198/72 Β.Δ/τα. 

2. Την από 31.7.1990 αίτηση του Παύλου Πτωχού με την οποία 
ζητά την έκδοση αποφάσεως για την οδό στο Ο.Τ. 170 που έχει σχημα- 
τισθεί πριν από το έτος 1923 του Ρ.Σ. Μεσσήνης. 

3. τους ακολούθους τίτλους ιδιοκτησίας, στους οποίους αναφέρεται η / 
υπόψη οδός: 

α) Το υπ’ αριθ. 203/2.4.1910 συμβόλαιο συμβολαιογράφου Παμί¬ 
σου Καλαμαριώτου 

β) Το υπ’ αριθ. 1817/1958 συμβόλαιο συμβολαιογράφου Παμίσου 
Δ. Νικολόπουλου. 

4. Το υπ’ αριθ. 1564/29.6.90 έγγραφο του Δήμου Μεσσήνης με το 
οποίο φαίνεται ότι η οδός αυτή προϋπήρχε του έτους 1923. 

5. Το από Ιούνιο 1990 τοπογραφικό διάγραμμα του ιδιώτη πολ/κού 
μηχ/κού Παύλου Πτωχού. 

6. Την από 31.8.90 πράξη 4η, θέμα 9ον του Νομαρχιακού Συμβου¬ 
λίου Χ.Ο.Π. Ν. Μεσσηνίας, αποφασίζουμε: 

Αναγνωρίζουμε ότι η οδός στο Ο.Τ. 170 του Ρυμ. Σχεδίου Μεσσήνης 
που έχει σχηματισθεί με ιδιωτική πρωτοβουλία, προϋπήρχε του από 
17.7.1923 Ν.Δ/τος μετά την ισχύ του οποίου δεν έγινε καμμία αύξηση 
του αρχικού κοινόχρηστου χώρου. 

Η ανωτέρω οδός βρίσκεται μέσα στο εγκεκριμένο σχέδιο όπως φαίνε¬ 
ται στο από Ιούνιο 1990 τοπογραφικό διάγραμμα του ιδιώτη πολιτικού 
μηχανικού Παύλου Πτωχού το οποίο έχει θεωρηθεί από την Προϊστα- 
μένη ΤΠ και ΠΕ της Νομαρχίας μας. 

Μετά τη δημοσίευσή της απόφασης αυτής στην Εφημερίδα της Κυ- 
βερνήσεως θα γίνει ανάρτηση του διαγράμματος στο Γραφείο Πολεοδο¬ 
μίας και Π.Ε. Καλαμάτας για διάστημα 15 ημερών. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Καλαμάτα, 22 Οκτωβρίου 1990 

Ο Νομάρχης 
ΠΕΤΡΟΣ ΜΠΡΑΙΜΗΣ 

-♦»-- 

ΑΝΑΚΟΙΝΩΣΕΙΣ 

Αριθ. Η 6647 (10) 

Παρακατάθεση οριστικής αποζημίωσης ακινήτων που έχουν ρυμοτομη- 

θεί με το εγκεκριμένο ρυμοτομικό σχέδιο πόλεως Πατρών για την 

διαπλάτυνση της Ε.Ο Πατρών - Τριπόλεως από Εργατικές κατοι¬ 
κίες Ταραμπούρα έως συνάντηση, με την οδό Αυλώνος. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων, κωμών 
και συνοικισμών του Κράτους» (ΦΕΚ 228/16.8.23 τ.Α). 

2. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» (ΦΕΚ 1/Α/71). 

3. Τις διατάξεις του Π.Δ. 910/77 «περί Οργανισμού του Τ.Δ.Ε. 
(ΦΕΚ 25/Α/77). 

4. Τις όμοιες του Π.Δ. 39/83 «περί μεταβίβασης αρμοδιοτήτων του 
Τ.Δ.Ε. στις Περιφερειακές Υπηρεσίες (ΦΕΚ 25/Α/83). 

5. Τον πίνακα συμψηφισμού δικαιωμάτων και υποχρεώσεων της ορι¬ 
στικής αποζημίωσης, που καθορίστηκε με την 819/1989 απόφαση του 
Εφετείου Πατρών, των ακινήτων που ρυμοτομήθηκαν με το εγκεκρι¬ 
μένο ρυμοτομικό σχέδιο της πόλεως Πατρών στην υπόψη περιοχή για 
την διαπλάτυνση της Ε.Ο Πατρών - Τριπόελως που επισπεύδει το Δη¬ 
μόσιο με την ΒΣ1β/5/137-Π/30.5.85 απόφαση του Υπουργού Δη¬ 
μοσίων Έργων (ΦΕΚ 300/Δ/85) και σύμφωνα με τις ενδείξεις της 
13/87 πράξης αναλογισμού. 

Ειδοποιούμε τα πρόσωπα που έχουν ή αξιώνουν εμπράγματος δικαι¬ 
ώματα στα παραπάνω ακίνητα ότι η οριστική αποζημίωση των οικοπε- 
δικών εκτάσεων που έχουν ρυμοτομηθεί και επικειμένων τους όπως ση¬ 
μειώνονται στα στοιχεία προδικασίας του άρθρου 5 του Ν. 653/1977 
έχει κατατεθεί στο Ταμείο Παρακαταθηκών και Δανείων Πατρών, 
ύστερα από συμψηφισμό δικαιωμάτων και υποχρεώσεων για κάθε μία 


διακεκριμένη ιδιοκτησία που προβλέπει το άρθρο 6 του Ν. 5269/31 με 
την έκδοση του Γραμματίου Παρακαταθήκης 040316/25.10.1990 
για σύνολο ποσό εκατόν τριάντα τεσσάρων χιλιάδων διακοσίων εβδομή¬ 
ντα (134.270) δραχμών. 

Η παρακατάθεση της παραπάνω αποζημίωσης έγινε υπέρ των παρό¬ 
διων ιδιοκτησιών όπωζ αναλυτικά αναγράφονται στον πίνακα συμψηφι¬ 
σμού της 13/87 πράξης αναλογισμού για τον εν λόγω τμήμα της δια- 
πλατυνόμενης Ε.Ο Πατρών - Τριπόλεως και θα καταβληθεί στα πρό¬ 
σωπα που θα αναγνωρισθούν δικαιούχοι με την νόμιμη διαδικασία. 

Η παρούσα να δημοσιευθεϊ στην Εφημερίδα της Κυβερνήσεως. 

Πάτρα, 7 Νοεμβρίου 1990 

Ο Νομάρχης 
ΝΙΚΟΣ ΤΑΓΑΡΗΣ 

■ -♦- 

(Π) 

Ανακοίνωση καταβολής αποζημιώσεως προσκυρουμένων οικοπεδικών 
τμημάτων. 

Γνωστοποιείται σε κάθε ενδιαφερόμενο ότι, με το υπ’ αριθ. 465992/ 
17.7.1990 γραμμάτιο συστάσεως παρακαταθήκης, το οποίο κατατέ¬ 
θηκε στον συμβολαιογράφο Θεσ/νίκης Ευάγγελο Σαρρή που συνέταξε 
την υπ’ αριθ. 12.091/17.7.1990 πράξη καταθέσεως ο Ιερός Αρμένι¬ 
κός Ναός ΠΑΝΑΓΙΑ Θεσσαλονίκης, της Ορθοδόξου Αρμενικής Εκκλη¬ 
σίας της Ελλάδος, που εδρεύει στην Θεσ/νίκη, οδός Διαλέττη αριθ. 4, 
κατέθεσε στο Ταμείο Παρακαταθηκών και Δανείων θεσ/νίκης, ποσό 
ενός εκατομμυρίου τριακοσίων πενήντα χιλιάδων (1.350.000) δρχ. ως 
αποζημίωση, που καθορίσθηκε δυνάμει της υπ’ αριθ. 4665/1988 απο- 
φάσεως του Μον. Πρωτ. Θεσ/νίκης, για την, κατόπιν της υπ’ αριθ. 
1.073/1953 πράξεως τακτοποιήσέως του Π.Γ.Θ. που κυρώθηκε δια 
της υπ’ αριθ. 10.292/17.2.1953 αποφάσεως της Νομαρχίας Θεσσα¬ 
λονίκης, προσκύρωση σε οικόπεδο που ανήκει κατά το 1 /2 εξ αδιαιρέ¬ 
του στον υπόχρεο καταθέτη, των οικοπεδικών τμημάτων υπό στοιχεία: 

α) 1-2-3-38-1 συνολικού εμβαδού 18μ2, δηλαδή για τα 9μ2. 

β) 5-6-3-5 συνολικού εμβαδού 10μ2 δηλαδή για τα 5μ2, τα οποία 
τμήματα φέρονται στην πιο πάνω πράξη ότι ανήκουν το μεν (α) στον 
Κωνσταντίνο Αντωνιάδη, με εικαζομένους σήμερα ιδιοκτήτες τους Βύ¬ 
ρωνα Αντωνιάδη του Κωνσταντίνου και Κλειώ Αντωνιάδου του Κων¬ 
σταντίνου, το δε (β) στην Εταιρεία «Γρηγόριος Τσίτσης και Σία» με εικα- 
ζομένη σήμερα ιδιοκτήτρια την «ΕΘΝΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ Α.Ε.» συνολικής αξίας και των δύο τμημάτων, σύμφωνα με την 
πιο πάνω απόφαση, δύο εκατομμυρίων εκατό χιλιάδων (2.100.000) 
δρχ. αφαιρουμένου του ποσού των επτακοσίων. πενήντα χιλιάδων 
(750.000) δρχ. που συμψηφίσθηκε ως αποζημίωσης για τμήμα οικο¬ 
πέδου με στοιχεία 6-7-8-9 συνολικού εμβαδού 10 μ2, ιδιοκτησίας 
κατά το 1/2 του υποχρέου καταθέτη, το οποίο προσκυρώθηκε στην 
ιδιοκτησία της πιο πάνω υπό στοιχείο (β) ιδιοκτησίας. 

Θεσσαλονίκη, 20 Ιουλίου 1990 

Ο Πληρεξούσιος Δικηγόρος 
ΑΓΚΟΠ ΚΑΣΑΠΙΑΝ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




